Document ID: 32006R0322

KOMISJONI MÄÄRUS (EÜ) nr 322/2006,
23. veebruar 2006,
millega muudetakse määrust (EÜ) nr 1043/2005 toiduainete hügieeni ja loomset päritolu toiduga seonduvate sätete tõttu, mis on ette nähtud Euroopa Parlamendi ja nõukogu määruses (EÜ) nr 852/2004 ning Euroopa Parlamendi ja nõukogu määruses (EÜ) nr 853/2004
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 8 lõike 3 esimest lõiku,
ning arvestades järgmist:
(1)
Alates 1. jaanuarist 2006 on Euroopa Parlamendi ja nõukogu direktiiviga 2004/41/EÜ (2) kehtetuks tunnistatud nõukogu 16. juuni 1992. aasta direktiiv 92/46/EMÜ, millega sätestatakse toorpiima, kuumtöödeldud piima ja piimapõhiste toodete tootmise ja turuleviimise tervishoiueeskirjad, (3) ja nõukogu 20. juuni 1989. aasta direktiiv 89/437/EMÜ munatoodete tootmist ja turuleviimist mõjutavate hügieeni- ja tervishoiuküsimuste kohta (4) ning need on asendatud Euroopa Parlamendi ja nõukogu 29. aprilli 2004. aasta määrusega (EÜ) nr 852/2004 toiduainete hügieeni kohta (5) ning Euroopa Parlamendi ja nõukogu 29. aprilli 2004. aasta määrusega (EÜ) nr 853/2004, millega sätestatakse loomset päritolu toidu hügieeni erireeglid. (6)
(2)
Selguse huvides on asjakohane vastavalt kohandada komisjoni 30. juuni 2005. aasta määruses (EÜ) nr 1043/2005 (millega rakendatakse nõukogu määrust (EÜ) nr 3448/93 seoses teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemiga ning nende toetussummade kinnitamise kriteeriumidega) (7) tehtud viiteid direktiividele 92/46/EMÜ ja 89/437/EMÜ.
(3)
Käesoleva määrusega ette nähtud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1043/2005 artikli 52 lõige 4 asendatakse järgmisega:
“4. Toetuse saamiseks CN-koodide 0403 10 51 - 0403 10 99, 0403 90 71 - 0403 90 99, 0405 20 10, 0405 20 30, 2105 00 99, 3502 11 90 ja 3502 19 90 alla kuuluvatele kaupadele peab asjaomane kaup vastama Euroopa Parlamendi ja nõukogu määruses (EÜ) nr 852/2004 (8) ja Euroopa Parlamendi ja nõukogu määruses (EÜ) nr 853/2004 (9) esitatud asjakohastele nõuetele, eelkõige nõudele, et asjaomane kaup on valmistatud heaks kiidetud ettevõttes ning vastab tervisemärgistuse nõuetele, mis on täpselt määratletud määruse (EÜ) nr 853/2004 II lisa I jaos.
Artikkel 2
Käesolev määrus jõustub Euroopa Liidu Teatajas avaldamisele järgneval päeval.
Määrust kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 23. veebruar 2006

Labels: 3
17